kardosdrur/scandi-wiki huggingface dataset:
Schneider Electric

Schneider Electric SA er en elektroteknikkoncern med hovedkontor i Paris og aktiviteter i over 102 lande. Virksomheden blev grundlagt i år 1836 af Adolphe og Eugène Schneider. I dag er firmaet virksomt indenfor markedssegmenterne bygninger, industri, boliger samt energi & infrastruktur. I 2007 havde koncernen cirka 120.000 ansatte. Omsætningen i år 2007 var cirka 130 milliarder danske kroner.

Lauritz Knudsen ejes af Schneider Electric.

Referencer

Eksterne henvisninger 

Elektronikvirksomheder fra Frankrig
Selskaber noteret på Euronext exchanges
CAC 40
Virksomheder i Paris
Akron (Ohio)

Akron er en amerikansk by og administrativt centrum i det amerikanske county Summit County, i staten Ohio. I 2005 havde byen et indbyggertal på .

Referencer

Eksterne henvisninger 

Akrons hjemmeside  

Byer i Ohio
Hypersomni

Hypersomni er en lidelse, der medfører for megen søvn. Også om dagen. Hypersomni kan være narkolepsi, hvor patienten pludselig falder i søvn midt i andre aktiviteter. Ved søvnapnø er vejrtrækningen uregelmæssig og giver ikke ordentlig hvile.

De fleste oplever hypersomni i forbindelse med influenza og andre kortvarige sygdomme. Det giver ikke problemer. Men det gør den ved længerevarende sygdomme som kræft, blodmangel og hjerte- og lungesygdomme. Den afhjælpes gerne med medicin. Søvnapnø og uro i kroppen kan forstyrre søvnen, så den ikke forfrisker.

Hypersomni er ikke nær så udbredt som sin modsætning insomni, søvnløshed, men 3-5 % af danskerne lider af den.

Se også 
 Søvnproblemer
 Insomni
 Narkolepsi
 Søvnapnø

Referencer 
 Netdoktor om hypersomni

Søvn
Livgarden til Hest

Livgarden til Hest blev oprettet af Frederik 3. i januar 1661. Ud over at fungere som kongens beredne vagt, var det også et kyrassérregiment, der indgik i hæren. Den kongelige Livgarde til Hest blev opløst 31. maj 1866.

Navnet 

Regimentet har gennem historien haft forskellige officielle navne. Regimentet blev oprettet under navnet Livgarden til Hest. Det hed 1763 - 1765 Den Kongelige Livgarde til Fods og Hest, 1765 - 1767 Den Kongelige Livgarde til Hest, 1767 Den Kongelige Livgarde til Fods og Hest, 1767 - 1843 Den Kongelige Livgarde til Hest, 1843 - 1854 Den Kongelige Garde til Hest og 1854 - 1866 Den Kongelige Livgarde til Hest. Uofficielle navne:  Hestgarden og Livgardeeskadronen.

Historie

Oprettelsen 

Efter afslutningen af krigene mod Sverige i 1660 var det nødvendigt at reducere den danske hær. For at fastholde den store mængde dygtige officerer og befalingsmænd og den viden og de færdigheder, de besad, blev det besluttet at oprette et nyt garderegiment. Regimentet blev Livgarden til Hest. Det var meningen at regimentet, sammen med husarregimentet, skulle tjene som livvagt for kongen, men også som en mulig grundsten for oprettelsen af nye enheder, såfremt Danmark igen skulle komme i krig. Mange officerer og befalingsmænd blev degraderet i denne forbindelse.

Underofficerer og befalingsmænd fra Livgarden til Hest blev under Skånske Krig overført til andre regimenter og blev igen tillagt højere rang.

Indsættelser 
Regimentet har været indsat i følgende krige / operationer 
 1675 - 1679 Skånske krig
 1682 - 1684 Indlemmelsen og besættelsen af Gottorpske dele af Slesvig
 1709 - 1720 Store Nordiske Krig
 1807 - 1814 Napoleonskrigene (København)
 1848 - 1850 1. Slesvigske Krig

Organisation 
 Januar 1661 - Et kompagni - 200 mand
 Juni 1675 - Stab og seks kompagnier - 369 mand
 December 1679 - Stab og fire kompagnier - 409 mand
 3. april 1683 - Stab og seks kompagnier - 604 mand
 20. august 1714 - Stab og otte kompagnier - 674 mand
 16. oktober 1763 - Stab og fem eskadroner - 337 mand
 7. december 1763 - Reduceret til to eskadroner og sammenlagt med Livgarden til fods - 163 mand
 13. februar 1765 - Udskilt af Livgarden til fods, to eskadroner - 163 mand
 1. april 1767 - Sammenlagt med Livgarden til fods, to eskadroner - 163 mand
 10. december 1767 - Udskilt af Livgarden til fods, to eskadroner - 163 mand
 22. maj 1771 - Den kongelige Livgarde til Hest opløst.
 27. maj 1772 - Den kongelige Livgarde til Hest genoprettet, stab og to eskadroner - 161 mand
 1. juli 1842 - Reduceret til en eskadron og sammenlagt med Husarregimentet i Gardehusardivisionen - 145 mand
 15. marts 1854 - Udskilt af Gardehusardivisionen, der samtidig blev nedlagt, en eskadron - 145 mand
 31. maj 1866 - Den kongelige Livgarde til Hest opløst. Hovedparten af personellet og materiellet overført til Gardehusarregimentet.

Kilder

C.C.v. Krogh, Meddelelser om Den Kongelige Livgarde til Hest, Kjøbenhavn, H. Hagerups Forlag.
Statens arkiver, Oversigt over arkivskabere.

Nedlagte militære enheder fra Danmark
Etableret i 1661
Ophørt i 1866
Norge i Eurovision Song Contest

Norge debuterede i Eurovision Song Contest i 1960 og har siden deltaget hvert år, bortset fra i 1970, hvor de boykottede konkurrencen pga. uenighed om afstemningen, samt i 2002, hvor de måtte sidde over pga. en dårlig placering året før.

Norge har vundet tre gange, i 1985 med "La det swinge", sunget af Bobbysocks, i 1995 med "Nocturne", fremført af Secret Garden, samt i 2009 med "Fairytale", sunget af Alexander Rybak, sidstnævnte med det højeste antal points i konkurrencens historie. På trods af dette er Norge også det land, der har scoret nul points flest gange, nemlig fire gange (1963, 1978, 1981 og 1997). Derudover er Norge det land, der er kommet sidst i konkurrencen flest gange, nemlig 11.

I 2013 fik Norge sit bedste resultat siden 2009, nemlig en 4. Plads. Sangen hed "I feed you my love" sunget af Margaret Berger.

Repræsentant 
Nøgle

Pointstatistik 

NOTE:Der er ikke medregnet point fra semifinalerne.

12 point til og fra

Alle point givet til og fra (1960-2023)

Vært

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Akrylmaling

Akrylmaling er en maling hvor bindemidlet er en akrylvariant, der er opløselig i vand.

Egenskaber 
Akrylmaling, populært kaldet plastikmaling, er en vandbaseret maling, og er et alternativ til den oliebaserede alkydmaling. Akrylmaling er i dag den mest benyttede maling til store indendørs overflader, såsom eksempelvis lofter og vægge, også selvom alkydmaling stadig er det fortrukne ingrediens til træbeskyttelse. Det er dog muligt at male akrylmaling ovenpå en træoverflade, der tidligere har været malet med alkydmaling, mens man modsat ikke kan male med alkydmaling ovenpå akrylmaling.

Akrylmaling indeholder, modsat alkydmaling, ikke mineralsk terpentin (som er alkydmalingens bindemiddel) og er derfor også et sundheds- og miljøvenligt alternativ. Anvendes alkydmaling indendørs vil det være nødvendigt at lufte betragteligt ud og eventuelt bære et åndedrætsværn.

Modsat alkydmaling udsender akrylmalingen ikke samme lugt, og det er derfor ikke nødvendigt med samme markante udluftning - selvom det altid er en god idé at lufte ud når man maler. Da akrylmalingen ikke lugter og samtidig har en effektiv og hurtig tørretid, kan man flytte ind i sit nymalede værelse, så snart malingen er tør. Dog kræver vandbaseret maling ofte at man maler flere lag ovenpå hinanden, for at resultatet opnår en holdbar og flot overflade.

Akrylmaling har dog også andre fordele end at den er vandbaseret. Den har blandt andet en let tørretid og er generelt skånsom for mennesker og miljøet. Derudover er penslerne, malerrullerne og resten af det benyttede tilbehør let at rengøre efter brug i denne type maling, og er malingen for tyk kan den fortyndes yderligere med almindeligt vand.

Eksterne henvisninger 
 Den Store Danske - Akrylmaling

Maleri
Maling
Klamath-bjergene

Klamath-bjergene er en bjergkæde i det nordvestlige Californien og sydvestlige Oregon, USA. Højeste punkt er Mount Eddy (2.750 m). Vinter-klimaet er moderat koldt med kraftigt snefald, mens sommer-klimaet er tørt og varmt. Bjergene har en unik flora omfattende en del specielle træer, bl.a. Ædel-Cypres og Hænge-Gran.

Bjerge i USA
Bjergkæder i Nordamerika
Californiens geografi
Oregon
VM i ishockey 1994 (kvinder)

VM i ishockey for kvinder 1994 var det tredje VM i ishockey for kvinder. Mesterskabet blev arrangeret af IIHF og afviklet i Lake Placid, USA i perioden 11. april – 17. 1994 med deltagelse af otte hold.

Medaljevinderne var de samme som ved de foregående to mesterskaber. Guldet gik til de forsvarende mestre fra Canada, som i finalen vandt 6-3 over USA. Og bronzemedaljerne gik for tredje gang i træk til Finland, som besejrede Kina med 8-1 i bronzekampen.

Resultater 
Turneringen havde deltagelse af otte hold:
 Værtsnationen USA og de forsvarende verdensmestre fra Canada.
 Vinderen af den asiatiske kvalifikation: Kina.
 De fem bedste hold fra EM 1993: Finland, Sverige, Norge, Tyskland og Schweiz.

De otte hold spillede først en indledende runde i to grupper med fire hold. De to bedste hold fra hver gruppe gik videre til finalerunden om placeringerne 1-4, mens de to lavest placerede hold i hver grupper fortsatte i placeringsrunden om 5. – 8.-pladsen.

Kvalifikation (Asien) 
I den asiatiske kvalifikation, som blev afviklet den 11. – 12. marts 1994 i Obihiro no Mori i Japan, spillede Japan og Kina om én ledig plads ved VM i USA. Kina vandt begge kampene mellem de to hold og kvalificerede sig dermed til VM.

Indledende runde 
De otte hold spillede i den indledende runde i to grupper med fire hold. De to bedste fra hver gruppe gik videre til semifinalerne, mens de øvrige fire hold gik videre til placeringsrunden.

Gruppe A

Gruppe B

Placeringsrunde 

De fire hold, der sluttede på tredje- eller fjerdepladsen i grupperne i den indledende runde, spillede om 5. – 8.-pladsen.

Finaler 

De fire hold, der sluttede på første- eller andenpladsen i grupperne i den indledende runde, spillede i semifinalerne, bronzekampen og finalen om guld-, sølv- og bronzemedaljer.

Medaljevindere

Kilder / eksterne henvisninger 
 Hockey Archives – Championnats du Monde féminins 1994 

Ishockey i 1994
1994 (kvinder)
Ishockey for kvinder
Godsted

Godsted er en landsby på den centrale del af Lolland. Landsbyen ligger i Guldborgsund Kommune og tilhører Region Sjælland.

Godsted omtales første gang i kilderne i 1415. Navnet kommer antagelig af mandsnavnet Goth + endelsen sted, altså "Goths sted". Navne med endelsen sted antages at være fra før år 800. 

Godsted ligger i udkanten af Naturpark Maribosøerne. Den er i dag ellers en meget beskeden by, men har i Middelalderen haft større vigtighed med både kirke, en hovedgård (Ulriksdal) og resterne af en middelalderlig borg. Borgen Ålevad var det lokale holdepunkt for biskoppen af Odense, der havde mange ejendomme på Lolland. Lidt nord for byen ligger 
Højene, der er en stor samling grave fra Bronzealderen.

Godsted by vandt i 2021 P4 prisen, som
Årets juleby, byen var oppe imod Skælskør og Nakskov.

Hvert år kommer mange til Godsted, for at se juleudsmykningen på Godstedlund, som i dag virker som hotel og konferencested.
Bygningen er fra 1920 og fungerede frem til oktober 1960, som landsbyskole.

På vejen mod Engestofte, den nuværende Røgbøllevej, blev skytte Ludvig Hansen i 1916 myrdet af krybskytten Vilhelm Been. På stedet er siden opsat en mindesten.

Overblik 
før 1855: skole
1920: ny skole
før 1923: købmandshandel

Administrativt/kirkeligt tilhørsforhold

Tidligere 
Musse Herred, Ålholm Len, Ålholm Amt, Maribo Amt, Storstrøms Amt, Nysted Kommune
Fyens Stift

Nuværende 
Region Sjælland, Guldborgsund Kommune
Lolland-Falsters Stift, Lolland Østre Provsti, Godsted Sogn

Galleri

Eksterne henvisninger 

Naturpark Maribosøerne
Sognekort fra 1808
Trap Danmark (1955)
Maribo Amts stednavne (1954)

Lokaliteter i Guldborgsund Kommune
Lokaliteter på Lolland
Almindelig Hospital

Almindelig Hospital var et hospital, der lå i Amaliegade, Frederiksstaden i København.

Sygehuset blev etableret som forbedring af fattigvæsenets forsorg og var primært en stiftelse for byens fattige med plads til 600 lemmer og sæde for fattigvæsenets administration. Ydermere blev der oprettet en mindre sygeafdeling, der med årene blev udvidet betydeligt. Hospitalet var beregnet for "almindelige" mennesker i fattige kår – modsat det finere Frederiks Hospital, hvis bygninger stadig eksisterer på den anden side af Amaliegade.

Hospitalsbygningen var opført 1766-1769 i louis seize-stil efter tegninger af Nicolas-Henri Jardin. Johan Christian Conradi ledede opførelsen som murermester og entreprenør. Den 33 fag lange bygning i Amaliegade i tre etager og med mansardtag kostede med indretning i alt 87.000 rigsdaler.

Indvielsen fandt sted søndag den 9. april 1769 under ledelse af biskop Ludvig Harboe, assisteret af pastor Marcus Volquarts. I højtidligheden deltog fattigvæsenets direktion, bl.a. udenrigsminister Johan Hartvig Ernst Bernstorff.

Koleraepidemien i 1853 fik gode vilkår på hospitalet, hvor 1200 mennesker boede, sammenstuvede under usle forhold. I løbet af en måned blev 616 patienter angrebet, heraf døde 538.

Indvielsen af Københavns Kommunehospital i 1863 var en aflastning af Almindelig Hospital. Hospitalskomplekset blev revet ned i 1895, da det i mellemtiden i 1892 var blevet afløst af et nyt hospitalskompleks på Nørre Allé på Nørrebro ved arkitekten Vilhelm Petersen.

Den nuværende lange, ensartede beboelsesejendom med dyrefrise under taget blev som erstatning opført 1896 i Amaliegade 26-36 ved arkitekt Ole Boye.

I 1919 flyttede hospitalet videre til Sankt Johannes Stiftelses bygninger i Ryesgade, hvor institutionen fra 1941 blev betegnet Nørre Hospital og Københavns Plejehjem. Fra 1940'erne benyttedes hospitalet i stigende omfang til plejepatienter eller subsistensløse. I 1978 blev Nørre Hospital nedlagt, bygningerne på søsiden revet ned og erstattet af det nye Plejehjemmet Sølund.

Et kendt fattiglem var byggespekulanten Hellig-Hansen, der døde her 1923.

Noter

Kilder 
 Harald Jørgensen, Fra lemmestiftelse til moderne plejehjem, Københavns Kommunes socialdirektorat, 1969

Eksterne henvisninger 

Forsvundne bygninger, konstruktioner og anlæg i København
Frederiksstaden
Nørrebro
Nedlagte hospitaler i Danmark
Etableret i 1769
Ophørt i 1978
Tomiichi Murayama

Tomiichi Murayama (Murayama Tomi'ichi) (født 3. marts 1924 i Ōita) er en japansk politiker som var landets 81. premierminister i perioden mellem 30. juni 1994 og 11. januar 1996. Han var den første socialistiske premierminister i Japan i over halvtreds år. Han er mest kendt i dag for sin tale ved markeringen af 50 år efter afslutningen af 2. verdenskrig holdt den 15. august 1995, hvor han offentligt undskyldte Japans handlinger begået under krigen.

Referencer

Eksterne henvisninger 

Japans premierministre
Ryutaro Hashimoto

Ryutaro Hashimoto (29. juli 1937 i Honshu – 1. juli 2006 i Tokyo) var en japansk politiker og landets 82. og 83. premierminister i perioden 11. januar 1996 til 30. juli 1998. Han fortsatte med at være en stærk person indenfor LDP frem til 2004 da det blev opdaget at han havde modtaget en check på ¥100 miljoner fra Japan Dental Association, hvorpå han afsluttede alle sine politiske stillinger.

Japans premierministre
Natur-Energi

Natur-Energi er et grønt dansk energiselskab, med fokus på salg af bæredygtig strøm og hjælp til energibesparelser.

Historie 
Natur-Energi er et dansk energiselskab, der blev stiftet i 2007 med en målsætning om at være "Danmarks grønne elselskab"  Firmaet sælger strøm fra vedvarende energikilder, f.eks. vindkraft, vandkraft og biomasse, til private og virksomheder i Danmark.

Hovedproduktet Ren Energi markedsføres som klimavenlig strøm , og er godkendt og certificeret af WWF Verdensnaturfonden. Når man er kunde hos selskabet, går et beløb pr. brugt kWh til investering i udbygning af ny vedvarende energi. Driftsoverskuddet fra disse nye vedvarende energianlæg bliver også geninvesteret. Dermed skabes en kumulativ effekt, der skal sikre mere og mere ny vedvarende energi over tid.

Selskabet har også et samarbejde med Folkekirkens Nødhjælp om elproduktet Nødstrøm , hvor kunderne – udover at bidrage til ny vedvarende energi – også donerer til organisationens arbejde mod sult, tørke, oversvømmelser og andre konsekvenser af klimaforandringerne. 

I august 2010 lancerede Natur-Energi i samarbejde med miljøorganisationen Verdens Skove  produktet  Elskov , der på lignende vis kombinere vedvarende energi med donation til bæredygtig skovforvaltning og regnskovsbevarelse i Honduras. 

Natur-Energi blev det første danske energiselskab, der fik rejst møller på baggrund af øremærkede beløb fra kunderne. I 2012 investerede selskabet i 20 pct. af et vindmølleprojekt med to Vestas 2 MW-møller i Polen.   

Siden 2012 har Natur-Energi arbejdet aktivt for at fremme den generelle konkurrence på elmarkedet ved blandt andet at udfordre de gamle elselskabers eneret til at byde på de såkaldte forsyningspligtområder.

Kritik og bedømmelser 

Natur-Energi har gentagne gange fået kritik i medierne for deres forretningsmetoder. EkstraBladet berettede i 2009 om en kunde som ufrivilligt blev kunde hos Natur-Energi og efterfølgende måtte kæmpe for at komme ud af el-selskabet. TV2's forbrugerprogram BASTA kunne fortælle om lignende hændelser, hvor kunder følte sig snydt til at blive kunder i Natur-Energi. Brancheorganisationen Dansk Energi iværksatte i 2009 en undersøgelse af Natur-Energis kundehåndtering, der ikke viste nogen fejl og stort set ingen klager. I 2013 afslørede MetroExpress at op imod 1.000 kunder på få måneder var blevet kunder hos Natur-Energi mod deres vilje. En datafejl hos el-selskabet betød samtidig at Natur-Energi havde lagt personfølsommme oplysninger om klagerne på internettet. MetroExpress kunne i samme ombæring også afsløre, at crackere grundet dårlig it-sikkerhed hos Natur-Energi, har haft nem adgang til statens database over elmarkedet, Datahubben. 

Natur-Energi vandt sammen med Folkekirkens Nødhjælp Partnerskabsprisen ved Climate Cup 09 i Bella Center. Prisen gik til deres fælles elprodukt NØDSTRØM, der både sikrer ny vedvarende energi og klimahjælp til verdens fattigste 

Natur-Energi A/S er af miljøorganisationen NOAH i 2009 blevet kåret til Danmarks grønneste produkt. .

Kilder

Ekstern henvisning 
 Officiel hjemmeside

Vedvarende energivirksomheder i Danmark
Elselskaber i Danmark
Etableret i 2007
Aigisthos

I græsk mytologi var Aigisthos () søn af Thyestes og hans datter Pelopia. Thyestes mente, at Atreus havde snydt ham for for den mykenske trone. De to var i kamp flere gange. Thyestes havde endda en affære med Atreus kone, Aerope. Som hævn dræbte Atreus Thyestes sønner og serverede dem for faderen, uden at han var klar over det. Efter at have spist sine to sønner, spurgte Thyestes et orakel, hvordan han bedst kunne få hævn. Oraklets råd var at avle en søn med sin egen datter, og den søn skulle så dræbe Atreus.

Da Aigisthos blev født, skammede hans mor sig over sin incestøse handling. Hun forlod ham, og han blev opfostret af hyrder og diede hos en ged, deraf hans navn, der betyder "gedens styrke". Atreus, som ikke kendte til barnets oprindelse, tog Aigisthos til sig, og opdragede ham som sin egen søn.

Den nat, hvor Pelopia havde delt seng med sin far, havde hun taget hans sværd, og det gav hun senere til Aigisthos. Sværdet afslørede forholdet mellem hende og hendes far blev opdaget, hvorefter hun tog sit eget liv.

Af fjendskab mod sin bror sendte Atreus Aigisthos af sted for at dræbe ham, men sværdet, som Aigisthos bar, betød, at Thyestes genkendte sin søn, og senere vendte Aigisthos tilbage og dræbte sin onkel Atreus, mens han ofrede ved kysten. Aigisthos og hans far overtog nu deres retmæssige arv, som Atreus havde unddraget dem.

Aigisthos og Thyestes regerede derefter i fællesskab over Mykene, og sendte Atreus' sønner, Agamemnon og Menelaos i eksil i Sparta, hvor kong Tyndareos gav parret sine døtre Klytaimnestra og Helena som hustruer.

Homer lader ikke til at kende noget til alle disse tragiske begivenheder, og det eneste vi hører fra ham er, at efter Thyestes død regerede Aigisthos som konge over Mycene og tog ikke del i toget til Troja. Aigisthos forførte Klytaimnestra, Agamemnons kone, og var så uartig at sige guderne tak for den succes hvormed hans kriminelle handlinger blev kronet. For ikke at blive overrasket når Agamemnon kom hjem, sendte han spioner af sted, og da Agamemnon kom tilbage, inviterede Aigisthos ham til et måltid, hvor han lod ham myrde. Efter denne udåd regerede Aigisthos i yderligere syv år over Mykene, indtil Orestes, Agamemnons søn, vendte hjem og hævnede sin fars død ved at dræbe ægteskabsbryderne.

Referencer

Kilder 
 

Græsk mytologi
Konger i græsk mytologi
Paul O'Neill

Paul Henry O'Neill (født 4. december 1935 i St. Louis i Missouri, død 18. april 2020 i Pittsburgh, Pennsylvania) var en amerikansk forretningsmand og politiker. Han fungerede bl.a. som administrerende direktør for metalindustriselskabet Alcoa i perioden 1987 til 1999 og som finansminister i USA under præsident George W. Bush i perioden 2001 til 2002. Som finansminister blev han erstattet af John W. Snow i december 2002 efter at været under kraftig kritik.

Kildeangivelser 

Erhvervsfolk fra USA
Personer fra Missouri
Finansministre fra USA
Canadas senat

Canadas senat (eng.: Senate of Canada; fr.: Le Sénat du Canada) er en del af Canadas parlament og består af 105 repræsentanter udnævnt af generalguvernøren på baggrund af premierministerens nominationer. Senatorene sidder til de fylder 75 år.

Senatets største opgave er at godkende de love som Underhuset har vedtaget, før disse går til generalguvernøren for endelig sanktion. Senatet kan også fremlægge egne lovforslag. Den årlige åbning af parlamentsessionen foregår også i senatet, ved at generalguvernør i dette læser regeringserklæringen.

Senatorene er fordelt mellem Canadas provinser, så at hver af de fire grupperinger Ontario, Quebec; de maritime provinser New Brunswick, Nova Scotia og Prince Edward Island; samt de vestlige provinser British Columbia, Alberta, Saskatchewan og Manitoba har 24 sæder. 

Territorierne Newfoundland og Labrador, Northwest Territories, Yukon og Nunavut fordeles udenom disse regionale inddelinger.

Dagens fordeling er som følger:

Senat
Canadas parlament

Canadas parlament er den føderale lovgivende nationalforsamling i Canada, med sæde i rigshovedstaden Ottawa.

Parlamentet består af tre komponenter:
 Monarken
 Senatet
 Underhuset.

Monarken repræsenteres almindeligvis af generalguvernøren, som udnævner 105 medlemmer af Senatet på premierministerens anbefaling. De 308 sæder i Underhuset er direkte folkevalgt gennem flertalsvalg i enmandskredse.

Underhuset 

Underhuset (House of Commons eller Chambre des communes) er det dominerende kammer i Parlamentet. Lovforslag skal vedtages af begge kamre, men det er yderst sjældent at Senatet forkaster propositioner som Underhuset har vedtaget. Canadas regering er kun afhængig af Underhusets tillid.

Senatet 
Senatet består af 105 medlemmer som sidder til de fylder 75 år. Ontario, Quebec, de maritime provinser (New Brunswick, Nova Scotia og Prince Edward Island) og de vestlige provinser (British Columbia, Alberta, Saskatchewan og Manitoba) har alle lige mange sæder. Antallet sæder for Newfoundland og Labrador, Northwest Territories, Yukon og Nunavut fordeles udenom disse regionale inddelinger.

Eksterne henvisninger 
 Officielle hjemmeside 

Parlament
Parlamenter
Underhuset (Canada)

Underhuset (fransk: Chambre des communes; engelsk: House of Commons) er det dominerende kammer i Canadas parlament.

Lovforslag skal vedtages af begge kamre, men det er yderst sjældent, at Senatet forkaster lovforslag, som Underhuset har vedtaget.

Aktuelle pladser (2020):

Canadas regering, der ledes af en premierminister er kun afhængig af Underhusets tillid.

Parlamenter
Canadas politik
Mont Alban

Mont Alban er en mindre bjergtop (223 m), beliggende øst for Nice. Bjerget er en udløber af Alperne.

Sammen med Mont Boron og Mont Vinagrier udgør det Nices østlige begrænsning og adskiller Nice fra Villefranche-sur-Mer.

På bjergets nedre del, har Nice bredt sig op langs dets vestside. På toppen ligger Fort Alban.

Nice
Bjerge i Frankrig
Fort Alban

Fort Alban er et renæssance fort, beliggende på Mont Alban øst for Nice. Fortet er bygget i 1560 af Hertugen af Savoyen Amédée III i forbindelse med, at Nice var kommet under savoyardisk styre og han ønskede, at forstærke sin militære tilstedeværelse i området.

Alban, Fort
Alban, Fort